РЕПУБЛИКА СРБИЈА

ОПШТИНА ЉУБОВИЈА

-Општинско Веће-

Број: 320-87/21-02

Датум: 13 .10.2021.године

Љ у б о в и ј а

На основу Програма мера подршке за спровођење пољопривредне политике и политике руралног развоја општине Љубовија за 2021.г. („Службени лист општине Љубовија“ број: 18/2021) и Одлуке о буџету општине Љубовија за 2021. годину („Службени лист општине Љубовија“ број: 31/2020,7/2021 и 14/2021 ), Општинско веће општине Љубовија расписује:

**К О Н К У Р С**

**ЗА ДОДЕЛУ ПОДСТИЦАЈА ПО ПРОГРАМУ МЕРА ПОДРШКЕ ЗА СПРОВОЂЕЊЕ ПОЉОПРИВРЕДНЕ ПОЛИТИКЕ И ПОЛИТИКЕ РУРАЛНОГ РАЗВОЈА ОПШТИНЕ ЉУБОВИЈА ЗА 2021. ГОДИНУ**

1. **МЕРЕ РУРАЛНОГ РАЗВОЈА**

**Табеларни приказ финансијских средстава за мере руралног развоја**

|  |  |  |  |  |  |  |  |
| --- | --- | --- | --- | --- | --- | --- | --- |
| **Р.б.** | **Назив мере** | **Шифра мере** | **Планирани буџет за текућу годину без пренетих обавеза (у РСД)** | **Износ подстицаја по јединици мере (апсолутни износ у РСД)** | **Износ подстицаја по кориснику (%)****(нпр. 30%, 50%, 80%)** | **Максимални износ подршке по кориснику (ако је дефинисан) (РСД)** | **Пренете обавезе** |
| 1. | Инвестиције у физичку имовину пољопривредних газдинстава | 101 |   10.000.000,00 |    | 65 % за подручје са отежаним условима рада у пољопривреди, а 50% за остала подручја | 70.000 |  |
| 2. | Одрживо коришћење пољопривредног земљишта | 201.1 | 1.500.000,00 |  | 100 |  |  |

|  |  |  |  |  |  |  |
| --- | --- | --- | --- | --- | --- | --- |
|    | **УКУПНО**  |    | 11.500.000,00 |    |    |  |

**1.1. ИНВЕСТИЦИЈЕ У ФИЗИЧКУ ИМОВИНУ ПОЉОПРИВРЕДНИХ ГАЗДИНСТАВА**

**1.1.1. ОПШТИ КРИТЕРИЈУМИ ЗА СВЕ ИНВЕСТИЦИЈЕ У ФИЗИЧКУ ИМОВИНУ ПГ**

Општи критеријуми за кориснике по овој мери:

- да је комерцијално пољопривредно газдинство са територије општине Љубовија са активним статусом регистровано код Управе за трезор, филијала Лозница, експозитура Љубовија у складу са Правилником о упису у регистар пољопривредних газдинстава и обнови регистрације, као и о условима за пасиван статус пољопривредног газдинства („Службени гласник РС“ бр. 17/2013 и 102/15) регистровано (обновљено) до дана објављивања конкурса *на огласној табли овог органа*, што доказује одговарајућом документацијом из регистра пољопривредних газдинстава;

- да један исти корисник може поднети само једну пријаву и остварити подстицаје за више инвестиција из листе потенцијалних инвестиција, до максималног износа од 70.000 динара ;

- да је предмет инвестиције реализован у 2021. години на парцелама које су уписане у регистар; изузетак су рачуни за саднице воћа који могу бити из 2020–е године;

- да је најмања вредност инвестиције 25.000,00 динара са пдв-ом;

- да је измирио доспеле обавезе по основу изворних јавних прихода, што доказује издавањем уверења из локалне пореске администрације које не сме бити старије од три месеца;

- да је потписао изјаву да не постоји захтев за исто улагање у другим јавним фондовима;

- да добављач и подносилац захтева не представљају повезана лица у смислу закона којима се уређују јавне набавке.

**1.1.2. СПЕЦИФИЧНИ КРИТЕРИЈУМИ**

 **Сектор-Млеко:**

* Пољопривредна газдинства која поседују у свом власништву, односно у власништву члана РПГ, 1 - 19 млечних крава;

**Сектор-Воће, грожђе, поврће и цвеће:**

* Имају: мање од 2 ха јагодичастог воћа и хмеља; односно мање од 5 hа другог воћа, односно 0,1- 50 hа цвећа, односно 0,2-100 hа винове лозе.
* У случају подизања нових или обнављања постојећих (крчење и подизање) производних (са наслоном) и матичних засада воћака и винове лозе, имају, на крају инвестиције: 0,1-50 hа јагодастих врста воћака и хмеља, 0,3-100 hа другог воћа, 0,2-100 hа винове лозе
* Имају мање од 0,5 hа пластеника или мање од 3 hа производње поврћа на отвореном простору

**Сектор-Остали усеви:**

* Пољопривредна газдинства која имају имају мање од 50 ха земљишта под осталим усевима.
* За инвестиције за набавку машина и опреме за наводњавање прихватљиви корисници су пољопривредна газдинства која имају мање од 100 ха земљишта под осталим усевима.

**Сектор-Пчеларство**:

* У сектору пчеларства прихватљиви корисници треба да имају 5-500 кошница.

 **Листа инвестиција у физичку имовину пољопривредних газдинстава**

|  |
| --- |
| **А. ПОДСТИЦАЈИ ЗА УНАПРЕЂЕЊЕ КОНКУРЕНТНОСТИ** |
|  | **Шифра мере** | **Мера подршке/ инвестиција** |
| **Мера** |  **101** | **Инвестиције у физичкку имовину пољопривредних газдинстава** |
| **Сектор** |  **Шифра инвестици-јe** | **Листа потенцијалних инвестиција у оквиру мере** |
| Млеко |  101.1.3. | Опрема за мужу, хлађење и чување млека на фарми, укључујући све елементе, материјале и инсталације |
|  101.1.5. | Машине и опрема за припрему сточне хране за храњење и напајање животиња (појилице, косачице,тримери,растурачи и скупљачи сена,мешаоне,микс приколице) |
| 101.1.8 | Опрема за фиксне ограде и електричне ограде за пашњаке/ливаде |
|  101.1.9. | Машине за примарну обраду земљишта |
|  101.1.10. | Машине за допунску обраду земљишта |
|  101.1.11. | Машине за ђубрење земљишта |
|  101.1.12. | Машине за сетву |
|  101.1.14. | Машине за убирање,односно скидање усева |
|  | 101.1.15 | Машине за транспорт |
| Воће, грожђе, поврће (укључујући печурке) и цвеће | 101.4.1. | Подизање нових или обнављање постојећих (крчење и подизање) вишегодишњих засада воћака, хмеља и винове лозе |
|  101.4.2. | Подизање и опремање пластеника за производњу поврћа, воћа, цвећа и расадничку производњу |
|  101.4.3. | Подизање, набавка и опремање система противградне заштите у воћњацима и вишегодишњим засадима |
|  101.4.4. | Подизање/набавка жичаних ограда око вишегодишњих засадa |
|  101.4.8. | Набавка опреме и уређаја за сетву, садњу и мулчирање (са фолијом) |
| 101.4.16. | Набавка опреме за орезивање,дробљење,сечење и уклањање остатака након резидбе воћних врста |
| 101.4.18. | Опрема/механизација за заштиту од мраза |
|  101.4.19. | Машине за примарну обраду земљишта |
|  |  101.4.20. | Машине за допунску обраду земљишта |
|  | 101.4.21. | Машине за ђубрење земљишта |
|  | 101.4.22. | Машине за сетву |
|  | 101.4.23. | Машине за садњу |
|  |  101.4.24. | Машине за заштиту биља |
|  | 101.4.26. | Машине за транспорт |
|  |  101.4.25. | Машине за убирање односно скидање усева |
|  |  101.4.28. | Машине, уређаји и опрема за наводњавање усева |
| Остали усеви(житарице, индустр. аро-атично и зачинско биље и др.) |  101.5.1. | Машине за примарну обраду земљишта |
|  101.5.2. | Машине за допунску обраду земљишта |
|  101.5.3. | Машине за ђубрење земљишта |
|  101.5.4. | Машине за сетву |
|  101.5.5. | Машине за садњу |
|  101.5.6. | Машине за заштиту биља |
| 101.5.7. | Машине за убирање,односно скидање усева |
|  101.5.8. | Машине за транспорт |
|  101.5.10. | Машине и опрема за наводњавање усева |
| Пчеларст -во |  101.6.2. | Набавка опреме за пчеларство (односи се на сву опрему за пчеларство, изузев кошница)  |
|  101.6.3. | Набавка возила и приколица за транспорт пчелињих друштава |

Износ подстицаја за инвестиције на подручју са отежаним условима рада (према Правилнику) је 65%, а за остала подручја 50 %, од вредности инвестиције без пдв-а, максимално до 70.000,00 динара по кориснику под условом да најмања вредност инвестиције буде 25.000,00 динара са пдв-ом.

**1.1.3. ПОТРЕБНА ДОКУМЕНТАЦИЈА**

Уз захтев за остваривање права на подстицај прилже се следећа документација:

- доказ о куповини физичког средства у 2021 г. (оригинал или оверена фотокопија фискалног рачуна, односно оргинал или оверена изјава да је добављач ослобођен издавања фискалног рачуна уз потврду о преносу средстава-налог за пренос или извод оверен од стране банке на име купца, уз уплатницу), изузетак су рачуни за саднице воћа који могу бити из 2020-е године,саднице воћа за јесењу садњу.

-готовински рачун и отпремница или рачун-отпремница ( оригинали или оверене

 фотокопије, са исказаним ПДВ-ом, односно оргинал оверену изјаву добављача да није у систему ПДВ-а;

-за куповину машина и опреме - фотокопија гарантног листа ако је законом прописано издавање;

-за куповину садница, доказ (сертификат или решење) да је произвођач садног материјала уписан у регистар произвођача садног материјала, уверење о здравственом стању садног материјала и декларација о сорти и квалитету садница;

-документација из РПГ за 2021. годину (извод из регистра пољопривредних газдинстава број 1, потврда о активном статусу у регистру пољопривредних газдинстава, или решење о упису у РПГ, и извод из регистра пољопривредних газдинстава за биљну производњу са уписаним парцелама у регистар на којима реализује инвестицију у 2021. години, и извод за животињску производњу);

-потписана изјава да не постоји захтев за исто улагање у другим јавним фондовима, као и изјава подносиоца захтева да не представља повезано лице са добављачем у смислу закона којим се уређују јавне набавке;

 -уверење да је измирио доспеле обавезе по основу изворних јавних прихода (уверење из локалне пореске администрације које не сме бити старије од три месеца од дана подношења захтева).

**1.1.4. НАЧИН ПОДНОШЕЊА ПРИЈАВА**

Образац пријаве подстицаји за инвестиције у физичку имовину ПГ може се преузети у служби за пољопривреду, канцеларија број 5, Општинске управе општине Љубовија сваког радног дана од 7,00 до 15,00 часова или са сајта општине. Пријаве са прописаном документацијом се достављају у запечаћеној коверти лично у писарницу или препорученом поштом на адресу Општинске управе Љубовија са назнаком „конкурс за подстицаје за инвестиције у физичку имовину ПГ“, а на полеђини име и презиме и адресу подносиоца пријаве.

НЕПОТПУНЕ И НЕБЛАГОВРЕМЕНЕ ПРИЈАВЕ НЕЋЕ СЕ РАЗМАТРАТИ

РОК ЗА ПОДНОШЕЊЕ ПРИЈАВА:

Рок за подношење пријава је од 14. до 29. .октобра 2021. године до 15 часова.

**1.1.5. АДМИНИСТРАТИВНА ПРОЦЕДУРА**

Спрођење административне процедуре, утврђивање испуњености услова за доделу подстицаја, доношење одлуке о додели подстицаја, уговора о додели подстицаја и решења о исплати подстицајних средстава врши се у складу са усвојеним Програмом мера подршке за спровођење пољопривредне политике и политике руралног развоја општине Љубовија за 2021. годину, број : 320-87/21-04 од 29.09.2021.г.

Укупно планирана средства за подстицаје у инвестиције по секторима су:

-сектор „млеко“, 2 500 000,00 динара,

-сектор „воће, грожђе поврће“, 3 500 000,00 динара, од чега је за инвестиције под шифром 101.4.1. -подизање нових или обнављање постојећих (крчење и подизање) вишегодишњих засада воћака, хмеља и винове лозе, опредељено 1 000 000,00 динара,

-сектор „остали усеви“, 2 500 000,00 динара,

-сектор „пчеларство“, 1 500 000 ,00 динара,

Комисија нераспоређена средства по секторима може преусмерити на онај сектор где је већа заинтересованост подносиоца захтева. Уколико број заинтересованих пољопривредника буде већи од износа опредељених финансијских средстава, Комисија врши бодовање по критеријумима селекције у складу са Програмом.

Критеријуми селекције:

|  |  |  |  |
| --- | --- | --- | --- |
| Редни број | Тип критеријума за избор | Да/Не | Бодови |
| 1 | Број чланова домаћинства је преко 5 чланова/3-5чланова/0-2 члана | да | 15/10/5 |
| 2 | Инвестиција је лоцирана у подручју са отежаним условима рада у пољопривреди | да | 5 |
| 3 | Основна делатност подносиоца пријаве је пољопривреда | да | 15 |
| 4 | Подносилац захтева је жена | да | 10 |
| 5 | Подносилац захтева је лице млађе од 35 година/35-50 година/преко 50 година | да | 15/10/5 |
| 6 | Подносилац захтева је члан задруге или удружења у области пољопривреде | да | 5 |
| 7 | Подносилац захтева није користио средства из Програма за 2020.годину | да | 15 |

 На основу бодовања,Комисија саставља прелиминарну листу кандидата, до износа планираних финансијских средстава.

 **ПРЕДСЕДНИК**

 **ОПШТИНСКОГ ВЕЋА**

 **Милан Јовановић,ср**